 Уважаема г-жо Митова,  

 Въпросът ми е относно изчисление на дела на баба ми от възстановена земеделска земя от страна на баща и, починал през 1905 година.  

В удостоверението за наследници са посочени двете деца на земеделеца (баба ми и сестра и) и съпругата му – майката на баба ми. Покойната майка на баба ми ражда по-късно още двама синове от друг мъж, т.е. има за наследници баба ми и споменатите три деца. Затруднявам се да изчисля дела на баба ми, тъй като не ми е ясно по законите от коя година се определя. Бих искала да ми отговорите на следните въпроси.  

1. Какъв дял взема баба ми като пряк наследник на земеделеца след смъртта му през 1905 година  

2. Вземат ли баба ми, сестрата и братята по равен дял от земята на майка си (наследство от съпруга през 1905 година) –майка им е починала в началото на 1944 година.  

 Благодаря Ви предварително за отговора.  

 С уважение В. Димитрова




Делба на земеделска земя
========================

 

Здравейте,


съветът ми е да се снабдите с удостоверение за наследници на баба Ви, от което ще се установи отговорът на въпросите Ви.  

Относно Законът за наследството от 1889 г., който е приложим към 1905 г. и 1944 г. – следва да имате предвид чл. 21 -” законните деца или техните низходящи, макар и да са родени от разни бракове, наследват баща си, майка си и всичките други възходящи роднини.


Те наследват покритите недвижими имоти и движимите, които се считат принадлежност на земеделческо стопанство, без разлика на пол и по равни части на глава, когато всички са в първа степен родство с наследодателя и са повикани да наследват самостоятелно, а по коляно, когато всички или някои от тях наследват по право на представление.


Те наследват непокритите недвижими имоти и движимите, които се считат принадлежност на земеделческото стопанство, по същия ред, когато всички са от мъжки или женски пол. Когато низходящите са от мъжки и от женски пол, тогава частта на низходящите от мъжки пол е два пъти по-голяма от частта на низходящите от женски пол.”  

Както е посочено в горната разпоредба, децата от мъжки пол наследяват два пъти по-голяма част от децата от женски пол.


Поздрави,  

адв. Николина Митова  

тел. 0898 303092


